**EnterH2020 – Info day on Horizon 2020 Training & Proposal Development**

Το City University του Λονδίνου μαζί με Ερευνητές, Καθηγητές και Στελέχη από το OurTechGroup διοργανώνουν μια ενημερωτική εκδήλωση για να μοιραστούν τις πρακτικές εμπειρίες και τις γνώσεις τους γύρω από το χρηματοδοτικό μέσο Ορίζοντας 2020 (Horizon 2020) της Ευρωπαϊκής Ένωσης για έρευνα και καινοτομία.

Κατά τη διάρκεια της εκδήλωσης οι παρευρισκόμενοι θα έχουν την ευκαιρία:

1. Να πάρουν πληροφορίες για το χρηματοδοτικό μέσο Ορίζοντας 2020 (Horizon 2020 – H2020) της Ευρωπαϊκής Ένωσης, που αποτελεί το μεγαλύτερο ευρωπαϊκό χρηματοδοτικό πρόγραμμα για Έρευνα κι Ανάπτυξη με σχεδόν 75 Δισεκατομμύρια ευρώ για την 7ετία 2014-2020.
2. Να γνωριστούν με ερευνητές, καθηγητές και στελέχη που έχουν ήδη σημειώσει επιτυχίες στο πρόγραμμα.
3. Να διερευνήσουν μια καριέρα σχετικά με την συγγραφή προτάσεων και τη διαχείριση ευρωπαϊκών προγραμμάτων.
4. Να ενημερωθούν για το εκπαιδευτικό σεμινάριο σχετικά με τη συγγραφή επιτυχημένων προτάσεων για το H2020, που θα ακολουθήσει.

Η εκδήλωση απευθύνεται:

* Σε Απόφοιτους ή κατόχους Μεταπτυχιακού Διπλώματος Σπουδών, σε Υποψήφιους Διδάκτορες και σε Μεταδιδακτορικούς που είναι είτε Μηχανικοί, είτε με κατεύθυνση τις Θετικές Επιστήμες, τη Πληροφορικής αλλά και τα Οικονομικά που θέλουν να λάβουν αρχική ενημέρωση και να εξερευνήσουν μια ενδιαφέρουσα προοπτική για καριέρα.
* Σε ερευνητές από Μικρομεσαίες Εταιρίες, Ερευνητικά Ινστιτούτα και Πανεπιστήμια που στοχεύουν να καταθέσουν επιτυχημένες προτάσεις για εξασφάλιση χρηματοδότησης.
* Σε Ακαδημαϊκούς σε τομείς Μηχανικής ή Θετικών Επιστημών που επιθυμούν να ενδυναμώσουν τα μέλη των ερευνητικών τους ομάδων.
* Διευθυντές και Στελέχη Επιχειρήσεων τομέων Έρευνας, Ανάπτυξης και Καινοτομίας από εταιρίες σχετικές με υψηλή τεχνολογία.
* Σε ενθουσιώδεις επιστήμονες με εξαιρετική γνώση της αγγλικής γλώσσας που ενδιαφέρονται για μια καριέρα στην συγγραφή τεχνικών προτάσεων για χρηματοδότηση.

Η εκδήλωση θα πραγματοποιηθεί στις 21 Σεπτεμβρίου 2016 στις 18.30 στους χώρους του INNOVATHENS στην Τεχνόπολη Αθηνών (Αεροφυλάκιο 2, Πειραιώς 100, Γκάζι)